stanford-oval/wikipedia huggingface dataset:
בטיחות בשימוש במכשירי חשמל ביתיים
סוגי פגיעות

התחשמלות - התחשמלות עלולה לגרום להפרעה בתפקודו התקין של לב עד כדי עצירתו, לפגוע בתפקוד הריאות, ולגרום לכוויות בדרגות חומרה שונות ברקמות חיצוניות ופנימיות. התחשמלות עלולה לגרום להתכווצות שרירים חזקה המובילה לתנועות מסוכנות (למשל הירתעות מהירה לעבר חלון זכוכית). התחשמלות עלולה לגרום גם לאובדן הכרה שבשילוב עם גורם סיכון אחר עלול להוביל למוות (למשל טביעה באמבטיה).
פגיעות כתוצאה מפיצוץ - קצר חשמלי משחרר כמויות גדולות של אנרגיה בפרק זמן קצר ביותר. אנרגיה זו עשויה לבוא לידי ביטוי בצורת חום, הבזק אור, הדף, ושדות אלקטרומגנטיים חזקים הפועלים על חומרים מגנטיים. כתוצאה מכל אלה עשוי להתרחש פיצוץ העלול להצית מיידית חומרים דליקים (כגון בגדים) או נפיצים, לסמא את הראיה, ולפצוע מפגיעת הדף או רסיסים.
התלקחות שרפה כתוצאה מקשת חשמלית, חימום יתר או ניצוצות. שרפות יכולות להיווצר ישירות בגוף המכשיר החשמלי, או בהצתה של חומר דליק המצוי בתוכו או בקרבתו.
פציעות מחלקים נעים - מכשירי חשמל ביתיים רבים כוללים חלקים המונעים במהירות באמצעות מנוע חשמלי. מכשירים רבים משמשים, למשל, לחיתוך, ומגע בלהבים בעת פעולת מכשיר מוביל לפציעה מיידית. גם מכשירים נעים שאינם כוללים להבים עלולים לגרום לפגיעות כתוצאה מפגיעת חלקים נעים או הסתבכות בהם (למשל של שיער). סוג פגיעה נוסף עלול להתרחש בעת תקלה או שבר במכשיר, שכתוצאה ממנה ניתז ממנו במהירות עצם שעלול לפגוע באדם.
כוויות ממגע עם חלקים חמים - מכשירי חשמל רבים מיועדים לחימום וכוללים בתוכם גופי חימום המגיעים לטמפרטורות של מאות מעלות צלזיוס. מגע ישיר עם גופי החימום או עם משטחים שחוממו באמצעותם עלול לגרום כוויות בכל דרגות החומרה.
סיבות להתרחשותן של תאונות > שרפה

רוב התאונות המתרחשות כתוצאה משימוש במכשירי חשמל ביתיים הן שרפות.[דרוש מקור] שרפה יכולה להיגרם מאחת או יותר מהדרכים הבאות:
התלקחות פנימית במכשיר חשמלי: חלק ממכשירי החשמל הביתיים כוללים חלקים העשויים מחומרים דליקים, ותקלה במכשיר עלולה להביא להצתת חומרים אלו. תקלות נפוצות הן התרופפות של חיבורים בין מוליכי חשמל הגורמים ליצירת ניצוצות והתחממות מהירה, עיוותים מכניים של מוליכים הגורמים להתחממות יתר נקודתית, פגיעה חלקית בבידוד המובילה לזליגה של זרמי חשמל המחממים נתיבים לא מתוכננים, עיוות מכני של חלקים נעים במכשיר היוצרת עומס חשמלי או חיכוך וחום, והעמסת יתר של המכשיר.
התלקחות של חומר שהוכנס לתוך מכשיר חשמלי: גם מכשירים שמיועדים לטפל בחומרים דליקים עלולים לגרום להצתתם, עקב תקלה או תפעול שגוי.
התלקחות של חומר דליק הנמצא במגע עם מכשיר חשמלי: תאונה כזו עלולה להתרחש הן מהתחממות של מכשיר חשמלי כתוצאה מתקלה, והן מהימצאות חומר דליק בקרבת מכשיר חימום פועל.
התלקחות של חומר דליק כתוצאה מניצוצות במכשיר חשמלי: חומרים דליקים במיוחד עלולים להתלקח כאשר בסביבתם נמצא מכשיר חשמלי, כתוצאה מניצוצות שנוצרו בתוכו הן עקב תקלה והן כחלק מפעולתו הרגילה.
סיבות להתרחשותן של תאונות > התחשמלות

התחשמלות כתוצאה משימוש במכשיר חשמלי נגרמת כתוצאה ממגע, ישיר או עקיף, במוליך חשמלי "חי" (כלומר שיש עליו מתח חשמלי) וסגירת מעגל חשמלי על ידי גוף הנוגע או חלקו. בשימוש רגיל, מכשירי חשמל ביתיים עוברים כמה שכבות בקרה וכוללים כמה אמצעי הגנה כנגד התחשמלות (ראו להלן), וכדי שתתרחש התחשמלות נדרש שילוב של כמה תקלות. התחשמלות מתרחשת בדרך כלל כשהתקלות השונות נגרמות על ידי גורמים שאינם קשורים זה לזה, ומצטברות לאורך זמן. גם בלאי הנוצר כתוצאה משימוש ראוי אך ממושך במכשיר חשמלי יכול לגרום לתאונה.
מגע ישיר במוליך חי יכול להיווצר עקב החדרת חלקים מהגוף (אצבעות, למשל) או חפצים אל תוך גוף המכשיר. אפשרות נוספת למגע כזה היא כאשר הבידוד החשמלי הקיים בתוך המכשיר נפגם, ומתח חשמלי מופיע על גוף המכשיר. מגע עקיף יכול להתרחש כאשר נוצרים תנאים המאפשרים מוליכות חשמלית בתווך שלא נועד לכך - למשל עקב חדירת מים או חומר מוליך אחר לתוך המכשיר: גם הצטברות אבק שספג לחות או קורוזיה יכולה להוליך זרם חשמלי.
סיבות להתרחשותן של תאונות > פגיעות פיזיות

שני סוגים נפוצים של פגיעות פיזיות כתוצאה משימוש במכשירי חשמל נובעים ממכשירים עם חלקים נעים וממכשירים המייצרים חום רב.
סיבות להתרחשותן של תאונות > פגיעות פיזיות > מנועים חשמליים

מרבית מכשירי חשמל בשימוש ביתי הכוללים מנועים מנצלים את המנועים לתנועה סיבובית. המכשירים הנפוצים הם מכשירי מטבח המיועדים לערבל ולעבד מזון, ומכשירים העושים שימוש ברוח כמאווררים ומייבשי שיער. כאשר חלקים המסתובבים חיצוניים לגוף המכשיר (אך לעיתים גם כשהם פנימיים), קיימות סכנות בטיחותיות של פגיעה מחלקים נעים או הסתבכות בהם (למשל של שיער). במכשירים הכוללים להבים מסתובבים עלולות להתרחש פציעות חמורות.
סיבות להתרחשותן של תאונות > פגיעות פיזיות > גופי חימום

מכשירי חשמל ביתיים רבים עושים שימוש בגופי חימום. לעיתים גופי החימום חשופים לחלוטין למגע (למשל בחלק מהכירות), לעיתים חשופים למחצה ולעיתים הם מחממים משטח חיצוני. בכל אחד מהמקרים, ייתכן מגע מקרי של חלקי גוף בחלקים החמים של המכשיר שעלול לגרום לכוויות.
צמצום תאונות על ידי אסדרה

אסדרה אינה יכולה למנוע לחלוטין התרחשות תאונות, אך מנסה לצמצם את היקפן. האסדרה מנסה לייצר שתי "שכבות הגנה" מפני תאונות הנובעות ממכשירי חשמל ביתיים - האחת, על ידי הבטחת בטיחותם הבסיסית של המכשירים עצמם, והשניה על ידי יצירת מערכות הגנה מובנות בתוך מערכת אספקת החשמל, המיועדות לנתק את אספקת החשמל במקרה של תקלה.
צמצום תאונות על ידי אסדרה > מכשירים

בשל היקף השימוש במכשירי חשמל ביתיים, עיקר האסדרה נוגעת אליהם. האסדרה נעשית באמצעות חוקים ותקנות המחייבים מכשירי חשמל לעמוד בתקנים. גופי תקינה שונים מוציאים תקנים למכשירי חשמל - חלק מהוראות התקנים הן כלליות וכוללות הוראות לכלל מכשירי החשמל עליהם חל התקן, וחלק מהתקנים מוגדרים למכשירים מסוג מסוים.
תקני בטיחות למכשירי חשמל מיועדים לצמצם בעיות בטיחות, ולכן הם מוכווני בטיחות וההוראות בהם נוגעות לרכיבים מהם יכולות לנבוע תקלות. בין הנושאים העיקריים אליהם מתייחסים התקנים:
מארזים - מבנה, סוג חומר, חוזק מכני, פתחים במארז, עמידות ללחות ולאבק. המארז של מכשירים חשמליים הוא שכבת ההגנה הראשונה שלכם. החומר ממנו עשוי המארז יכול להיות מוליך או מבודד, ולכל אחת מהאפשרויות דרישות תקן שונות. חוזקו המכני צריך להתאים לתנאי ההפעלה הרגילים של המכשיר, הפתחים שבו למנוע חדירת חפצים זרים.
מעגלים מודפסים ורכיבי מתח נמוך-מאוד אחרים. רכיבים אלו רגישים מאוד ללחות, אבק ומתחי-יתר, ועלולים להיות מקור לכשל בטיחותי במכשירים.
אמצעי מדידה והתרעה. קיימים מכשירי חשמל הנדרשים לכלול התקן בטיחות - רכיב או מנגנון המיועד למנוע או לצמצם סיכון בטיחותי.
דרישות בטיחות לסוללות. סוללות חשמליות הן סיכון להתלקחות ולייצירת קורוזיה במכשירים.
כללי חיווט חשמלי.
מניעת קרינה מסוגים שונים. מכשירים מסוימים מפיקים קרינה אלקטרומגנטית העלולה לגרום לפגיעה.
מניעת כשלים כתוצאה מהשפעה הדדית בין מכשירים. מערכות בקרה ופיקוד רגישות מאוד לגלים אלקטרומגנטיים העשויים להיווצר גם בהפעלת מכשירים סמוכים, ושיבוש פעולתן עלול לגרום לכשל בפעולת המכשיר ולתאונה.
סימון מוצרים ומידע למשתמשים. המידע נועד לספק למשתמשים הנחיות מלאות שיאפשרו שימוש בטוח במכשיר.
מנגנוני אבטחה חשמליים ומכניים. אלו הם מנגנונים שמונעים הפעלה שגויה של המכשיר.
התקנים מחייבים את יצרני המכשירים לתכנן את מכשירי החשמל כך שיעמדו בדרישות התקן. בנוסף, מחויבים היצרנים למערכות בקרת איכות, לבדיקות תקופתיות של מכוני תקנים ומעבדות מוסמכות הן לתהליכי הייצור והן למוצרים עצמם. עמידה בדרישות אלה באה לידי ביטוי, בסופו של דבר, גם במחיר הסופי לצרכן. עם זאת, גם כלל התהליך של תקינה וישומה בייצור מכשירים לא יכול למנוע לחלוטין הגעת מוצר פגום לצרכן.
כמו במקרים רבים אחרים, גם בשוק מכשירי החשמל קיימות תופעות של זיוף - הטעיית לקוחות תוך הצגת מכשירים כמיוצרים על ידי יצרן "אמין", זיוף של תוי תקן, של אישורי מעבדות ועוד. מכשירי חשמל כאלה בדרך כלל נמכרים במחיר נמוך ממכשירים אחרים, אך גם בטיחות השימוש בהם נמוכה יותר.
בנוסף, קיימים מכשירי חשמל המיוצרים בבתי מלאכה שכלל אינם נתונים לפיקוח, המייצרים מכשירים "יחודיים" או במלאכת יד (דוגמה נפוצה היא מנורות), כאשר יצרני המכשיר כלל אינם מודעים אף לכללי הבטיחות הבסיסיים ביותר במכשירי חשמל.
לאור כל זאת, האסדרה בתחום מכשירי החשמל הביתיים אמנם מצמצמת משמעותית את כמות התאונות המתרחשות כתוצאה ממכשירי החשמל עצמם, אך אינה יכולה למנוע אותן לחלוטין.
צמצום תאונות על ידי אסדרה > מערכות חשמל

בדומה למכשירי החשמל הביתיים, גם מערכת החשמל הביתית ממנה הם מוזנים נתונה לאסדרה באמצעות חוקים ותקנות. החוקים מיועדים ליצירת מערכת בטוחה לשימוש בכל ההיבטים, בהם גם יצירת "שכבת הגנה" נוספת בפני תקלות הנובעות ממכשירי חשמל או משימוש שגוי בהם. מערכת החשמל הדירתית מוסיפה להגנות הקיימות במכשירים גם הגנות למקרי כשל פנימי של קצר חשמלי במכשיר, הגנה בפני התחממות במקרה של עומס יתר, הגנה כנגד זליגת זרם ממכשירים כתוצאה מרטיבות ועוד. גם מתקן החשמל הדירתי עובר שורה של פעולות ובדיקות המוסדרות בחוק על מנת להבטיח את התאמתו לשימוש, אך אותם כשלים העלולים להתרחש באסדרת המכשירים לעיל עלולים להופיע גם במתקני חשמל דירתיים, ולכן גם במקרה זה האסדרה מצליחה לצמצם את כמות התאונות אך לא למנוע אותן לחלוטין.
צמצום תאונות בהפעלת מכשירים > כללי "אל תעשה" בסיסיים

מים: רובם המכריע של מכשירי החשמל הביתיים אינם מיועדים לפעול בסביבה לחה או רטובה. גם מכשירים העושים שימוש במים לצורך פעולתם בנויים כך שבכל עת פעולתם נמצאים המים אך ורק באזור במכשיר שנועד לכך. סביבת ההפעלה של כל מכשיר חשמלי צריכה להיות יבשה בעת פעולתו.
נקודת כשל נפוצה היא פתילי ההזנה של מכשירים. מצב הפתילים צריך להיות רפוי, ללא כיפופים וללא חפצים כבדים המונחים עליהם. אין להעביר פתילים דרך דלתות או חלונות העשויים להיסגר ולפגוע בהם, ורצוי מאוד להימנע מהנחת פתילים באזור בו עשויה להיות תנועה שתביא להתקלות בהם.
חומרים דליקים: אין לאחסן או אף להחזיק זמנית חומרים דליקים בקרבת מכשירי חשמל מחשש להתלקחות מהירה.
הפעלת מכשירים ללא השגחה: ככלל, בהשארת מכשירי חשמל ללא השגחה קיימות רמות שונות של סיכון, ובכל מקרה של השארת מכשיר פועל ללא השגחה קיים סיכון מסוים. מכשירי חימום מהווים גורם סיכון גבוה יחסית בהשארתם פועלים ללא השגחה ובהם יש להקפיד מאוד. עבור מכשירים שאינם מכשירי חימום ושאינם חייבים לפעול כאשר אין אנשים בסביבתם רצוי שלא להשאירם פועלים, אך הסיכון בהם קטן.
שינוי יזום של מכשירי חשמל: זוהי פעולה מסוכנת ביותר ואין לבצעה בשום אופן.
הפעלת מכשיר פגום: מכשיר חשמלי פגום, ובמיוחד כזה שנפגעו בו רכיבים שנועדו למניעת הפעלתו במצבים מסוימים (כגון פיני אבטחה במכסה של מעבד מזון) מהווה סיכון בטיחותי מוגבר.
ילדים נמצאים בסיכון מוגבר לפגיעה ממכשירי חשמל: בנוסף לכל הסיכונים שפורטו לעיל, ילדים עלולים להחדיר חלקי גוף או עצמים זרים לתוך מכשירי חשמל, בזמן פעולתם או בזמן שאינם פועלים. ילדים גם עלולים להפעיל מכשירים בצורה שתגרום לתאונה. יש לבחון את הסיכונים ולצמצם עד למינימום ההכרחי את הנגישות של ילדים למכשירי חשמל, ולהשגיח על ילדים בכל עת שהם נמצאים בקרבת מכשיר חשמל שעלול לסכן אותם.
צמצום תאונות בהפעלת מכשירים > סימני אזהרה

על אף שאנרגיה חשמלית כאמור אינה ניתנת לתחושה, הרי שלעיתים ניתן להבחין בהתפתחות של תקלה במכשירי חשמל. להלן כמה תופעות המאפיינות התפתחות של תקלה:
ריח פלסטיק שרוף.
סימני חריכה - שינוי מקומי בגוון של מארז המכשיר.
התחממות חריגה של המכשיר בעת פעולתו.
רעש חריג - מכשירי חשמל רבים מרעישים בעת הפעלתם. שינוי של סוג הרעש או עוצמתו עשוי להצביע על תקלה.
ניתוק על ידי ממסר פחת - ממסר פחת מזהה תקלות של זליגת זרם עוד בטרם יהיו סיכון בטיחותי. הממסר עשוי לנתק מכשיר כתוצאה מחדירת לחות לתוכו, למשל, אולם ניתוקים חוזרים ונשנים מצביעים על תקלה מסוג קצר. אין להפעיל מכשיר חשמלי שגורם להפעלת הפחת.
צמצום תאונות בהפעלת מכשירים > תפעול

תפעול נכון של מכשירי חשמל ביתיים מבטיח את פעילותם היעילה, מאריך את חייהם ומונע תקלות ובעיות בטיחות.
קריאת הוראות ההפעלה המסופקות על ידי היצרן והפעלת המכשיר בכפוף להוראות אלו, בדגש על הוראות הבטיחות ואזהרות.
התקנת המכשיר באופן המאפשר נגישות לניתוקו מהחשמל.
מיקום המכשיר בהתאם להוראות הבטיחות.
תשומת לב לתוואי פתיל הזינה.
צמצום תאונות בהפעלת מכשירים > תחזוקה

תחזוקת מכשירי חשמל צריכה להיות בהתאם להוראות היצרן, בדגש על שימוש בחומרים שאינם מסכנים את תקינות המכשיר. בעת ביצוע פעולות תחזוקה יש לנתק את המכשיר ממקור ההזנה. אין לפתוח או לפרק מארזים של מכשירים - אם המכשיר כולל חלקים המיועדים לפירוק הדבר מוסבר בהוראות היצרן.
במכשירים מסוימים נדרשות פעולות תחזוקה תקופתיות, שהקפדה על ביצוען מצמצמת את הסיכוי להתרחשות תקלה.
בדיקות: מומלץ לבצע במכשירי חשמל ביתיים בדיקות ויזואליות תקופתיות לגילוי פגמים במכשיר, בפתיל הזינה או בתקע.
אחסון: אחסון לטווח ארוך של מכשירי חשמל ביתיים צריך להיעשות במקום מוגן ממים, כימיקלים ואבק, ובטמפרטורות סביבה התואמות את הוראות היצרן. פתילים יש לאחסן מגולגלים ללא כיפופים, ללא הנחת עצמים כבדים עליהם וללא מגע במשטחים חמים.
הערות שוליים

↑  First West Chester Fire Company, www.firstwestchester.org
↑  Appliance and Electrical Fire Safety, U.S. Fire Administration (באנגלית)
↑  Dicing with Death: Cooking accidents causing 15 electrical fires every day in Britain’s kitchens, Electrical Safety First (באנגלית)
↑  Mary E. Stefi, P. Clare Goodman, Ann M. Ramey, Fran D. Bents, Accidents involving several selected appliances: summary and descriptive analysis, Washington DC: National Bureau of Standards, 1975
↑  https://www.japantimes.co.jp/news/2007/10/07/national/28-deaths-linked-to-appliance-accidents/
↑  IEC 60335-1:2020 | IEC, webstore.iec.ch
↑  Guilty plea and safety warning after electric shock death from DIY device – Steven Ryan Buckle, Department of Mines, Industry Regulation and Safety Western Australia, ‏2022-01-18 (באנגלית)
ביאורים

↑  אם כי קיימים בעלי חיים המסוגלים לחוש שדות חשמליים, ראו למשל דג חשמל
↑  תקנים כמעט ואינם חלים על מבנים, אלא על חלקים או רכיבים מסוימים שלהם
↑  כולל היבטים בטיחותיים של מערכת החשמל עצמה
פופקורן שרוף בתוך מיקרוגל. שרפות רבות נגרמות בשל התלקחות מזון בעת הכנתו.
הנחיית בטיחות על גבי טוסטר אובן: "אם התכולה נדלקה, שמור על דלת המכשיר סגורה ונתק מהחשמל"
התקנה ותחזוקה לקויה של מייבש כביסה: בתמונה העליונה צינור פליטת האוויר מכופף ומעוך, בתמונה התחתונה הצינור סתום. חסימת צינור פליטת אוויר במייבש כביסה עלולה לגרום להתלקחות הבגדים בעת ייבושם.
עונת 2023/2024 בליגת האלופות האסיאתית

| --- | --- |

 הזוכה:  איחוד האמירויות הערביות אל עין (זכייה שנייה)
 מספר שערים:  382 (382 בממוצע למשחק)
 מלך השערים:  ברזיל קריזן   ברזיל טליסקה   (6 שערים כל אחד)
 → 20222024-2025 ←
עונת 2023/2024 בליגת האלופות האסיאתית היא העונה ה-42 של האליפות. האליפות נחשבת למפעל התחרויות הבכיר של קונפדרציית הכדורגל של אסיה (AFC).
בעונה זו השתתף בטורינר השחקן הישראלי עומר אצילי, במדי אל-עין, וגם כבש בה שער בשלב הבתים.
אל עין זכתה בליגת האלופות האסיאתית בפעם השנייה בתולדותיה.
העפלה

שיטת ההעפלה שנועדה לקבוע אילו קבוצות ישתתפו בתחרויות הכדורגל הקבוצתיות של ה-AFC שונתה ב-25 בינואר 2014 על ידי ועדת התחרויות של ה-AFC. השינוי בשיטת הדירוג אושר על ידי ועד ההנהלה של ה-AFC ב-16 באפריל 2014. במסגרת השינוי כל אחת מ-46 מהתאחדויות הכדורגל של המדינות שחברות ב-AFC (לא כולל התאחדות הכדורגל של איי מריאנה הצפוניים) מדורגת לפי ההישגים של הנבחרת הלאומית שלה ושל הקבוצות ששייכות לליגות הכדורגל שלה בתחרויות הכדורגל של ה-AFC שהתקיימו בארבע השנים שקדמו לתחרות הכדורגל הקבוצתית שבה ההתאחדות משתתפת.
העפלה > דירוג ההתאחדויות > מפתח

| התאחדויות שהשתתפו בעונת 2023/2024 של ליגת האלופות האסיאתית |
| --- | --- |
: מדינה שהשתתפה
: מדינה שלא השתתפה
לוח זמנים

| שלב | סיבוב | תאריך הגרלה | מפגש ראשון | מפגש שני |
| --- | --- | --- | --- | --- |
| מוקדמות | שלב המוקדמות | אין הגרלה | 15-16 באוגוסט 2023 | 15-16 באוגוסט 2023 |
| שלב הפלייאוף | סיבוב הפלייאוף | אין הגרלה | 22 באוגוסט 2023 | 22 באוגוסט 2023 |
| שלב הבתים | מחזור 1 | 24 באוגוסט 2023 | 18–20 בספטמבר 2023 | 18–20 בספטמבר 2023 |
| שלב הבתים | מחזור 2 | 24 באוגוסט 2023 | 2–4 באוקטובר 2023 | 2–4 באוקטובר 2023 |
| שלב הבתים | מחזור 3 | 24 באוגוסט 2023 | 23–25 באוקטובר 2023 | 23–25 באוקטובר 2023 |
| שלב הבתים | מחזור 4 | 24 באוגוסט 2023 | 6–8 בנובמבר 2023 | 6–8 בנובמבר 2023 |
| שלב הבתים | מחזור 5 | 24 באוגוסט 2023 | 27–29 בנובמבר 2023 | 27–29 בנובמבר 2023 |
| שלב הבתים | מחזור 6 | 24 באוגוסט 2023 | 4–13 בדצמבר 2023 | 4–13 בדצמבר 2023 |
| שלב הנוק אאוט | שמינית הגמר | 28 בדצמבר 2023 | 12 בפברואר 2024 | 19 בפברואר 2024 |
| שלב הנוק אאוט | רבע הגמר | 28 בדצמבר 2023 | 5–4 במרץ 2024 | 12–11 במרץ 2024 |
| שלב הנוק אאוט | חצי הגמר | 28 בדצמבר 2023 | 17–16 באפריל 2024 | 23–24 באפריל 2024 |
| שלב הנוק אאוט | גמר | 28 בדצמבר 2023 | 11 במאי 2024 | 25 במאי 2024 |
שלב המוקדמות > מוקדמות המערב

| קבוצה א' | תוצאה | קבוצה ב' |
| --- | --- | --- |
| אוזבקיסטן FC AGMK (אנ') | 1–0 | עומאן al-seed |
| איחוד האמירויות הערביות אל-אהלי-דובאי | 0-3 | ירדן אל-ויחדאת |
| איחוד האמירויות הערביות שארג'ה | 0-2 | בנגלדש Bashundhara Kings |
שלב המוקדמות > מוקדמות המזרח

| קבוצה א' | תוצאה | קבוצה ב' |
| --- | --- | --- |
| הונג קונג הונג קונק ריינג'רס | 4-1 | וייטנאם היי פונג |
| הונג קונג Lee Man | 1-5 | אינדונזיה פרסיסם פוטרה סמרינדה |
שלב המוקדמות > שלב הפלייאוף > פלייאוף המערב

| קבוצה א' | תוצאה | קבוצה ב' |
| --- | --- | --- |
| איחוד האמירויות הערביות אל-נאסר | 2-4 | איחוד האמירויות הערביות אל-אהלי-דובאי |
| איראן טרקטור | 1–3 | איחוד האמירויות הערביות שארג'ה |
| קטאר אל-ערבי | 1-0 | אוזבקיסטן FC AGMK (אנ') |
| קטאר אל וואקרה | 1-0 | אוזבקיסטן נובבחור נמנגאן |
שלב המוקדמות > שלב הפלייאוף > פלייאוף המזרח

| קבוצה א' | תוצאה | קבוצה ב' |
| --- | --- | --- |
| דרום קוריאה אינצ'און | 3–1 | וייטנאם היי פונג |
| יפן אוראווה רד דיימונדס | 0-3 | הונג קונג Lee Man |
| הרפובליקה העממית של סין ג'ג'יאנג | 1–0 | תאילנד טאי פורט |
| הרפובליקה העממית של סין שאנגחאי פורט | 3-2 | תאילנד BG פאטום יונייטד |
שלב הבתים

ההגרלה נערכה ב-24 באוגוסט 2023 בבית ה-AFC בעיר קואלה לומפור שבמלזיה. המועדונים שהעפילו לשלב הבתים חולקו לעשרה בתים כאשר בבתים א-ה לקחו חלק קבוצות ממערב אסיה ובבתים ו-י לקחו חלק קבוצות ממזרח אסיה.
שלב הבתים > מערב אסיה

| בית א'> קבוצה | בית א'> משחקים | בית א'> ניצחונות | בית א'> תיקו | בית א'> הפסדים | בית א'> שערי זכות | בית א'> שערי חובה | בית א'> הפרש שערים | בית א'> נקודות |
| --- | --- | --- | --- | --- | --- | --- | --- | --- |
| איחוד האמירויות הערביות אל-עין | 6 | 5 | 0 | 1 | 17 | 9 | 8+ | 15 |
| ערב הסעודית אל פאיה | 6 | 3 | 0 | 3 | 12 | 10 | 2+ | 9 |
| אוזבקיסטן פחטקור טשקנט | 6 | 2 | 1 | 3 | 8 | 11 | 3- | 7 |
| טורקמניסטן אהל | 6 | 1 | 1 | 4 | 6 | 13 | 7- | 4 |
| בית ב'> קבוצה | בית ב'> משחקים | בית ב'> ניצחונות | בית ב'> תיקו | בית ב'> הפסדים | בית ב'> שערי זכות | בית ב'> שערי חובה | בית ב'> הפרש שערים | בית ב'> נקודות |
| --- | --- | --- | --- | --- | --- | --- | --- | --- |
| אוזבקיסטן נאסאף קרשי | 6 | 3 | 2 | 1 | 10 | 6 | 4+ | 11 |
| קטר (מדינה) א-סד | 6 | 2 | 2 | 2 | 11 | 7 | 4+ | 8 |
| איחוד האמירויות הערביות שארג'ה | 6 | 2 | 2 | 2 | 4 | 5 | 1- | 8 |
| ירדן א-פאישלי | 6 | 2 | 0 | 4 | 5 | 12 | 7- | 6 |
| בית ג'> קבוצה | בית ג'> משחקים | בית ג'> ניצחונות | בית ג'> תיקו | בית ג'> הפסדים | בית ג'> שערי זכות | בית ג'> שערי חובה | בית ג'> הפרש שערים | בית ג'> נקודות |
| --- | --- | --- | --- | --- | --- | --- | --- | --- |
| ערב הסעודית אל-איתיחאד | 6 | 5 | 0 | 1 | 11 | 4 | 7+ | 15 |
| איראן ספאהאן | 6 | 3 | 1 | 2 | 16 | 8 | 8+ | 10 |
| עיראק א-קאווי א-ג'אויה | 6 | 3 | 1 | 2 | 9 | 7 | 2+ | 10 |
| אוזבקיסטן AGMK (אנ') | 6 | 0 | 0 | 6 | 5 | 22 | 17- | 0 |
| בית ד'> קבוצה | בית ד'> משחקים | בית ד'> ניצחונות | בית ד'> תיקו | בית ד'> הפסדים | בית ד'> שערי זכות | בית ד'> שערי חובה | בית ד'> הפרש שערים | בית ד'> נקודות |
| --- | --- | --- | --- | --- | --- | --- | --- | --- |
| ערב הסעודית אל-הילאל | 6 | 3 | 3 | 0 | 9 | 5 | 4 | 12 |
| אוזבקיסטן נאבאור | 6 | 1 | 3 | 2 | 7 | 11 | 4- | 6 |
| איראן נאסאג'י מאזנדראן | 6 | 2 | 4 | 0 | 10 | 6 | 4 | 10 |
| הודו מומבאי סיטי | 6 | 0 | 2 | 4 | 3 | 7 | 4- | 2 |
| בית ה'> קבוצה | בית ה'> משחקים | בית ה'> ניצחונות | בית ה'> תיקו | בית ה'> הפסדים | בית ה'> שערי זכות | בית ה'> שערי חובה | בית ה'> הפרש שערים | בית ה'> נקודות |
| --- | --- | --- | --- | --- | --- | --- | --- | --- |
| ערב הסעודיתאל-נאסר | 6 | 4 | 2 | 0 | 13 | 7 | 6+ | 14 |
| איראןפרספוליס | 6 | 2 | 2 | 2 | 5 | 5 | 0 | 8 |
| קטארא-דוחייל | 6 | 2 | 1 | 3 | 9 | 9 | 0 | 7 |
| טג'יקיסטן איסטיקלול דושנבה | 6 | 0 | 3 | 3 | 3 | 9 | 6- | 3 |
שלב הבתים > מזרח אסיה

| בית ו'> קבוצה | בית ו'> משחקים | בית ו'> ניצחונות | בית ו'> תיקו | בית ו'> הפסדים | בית ו'> שערי זכות | בית ו'> שערי חובה | בית ו'> הפרש שערים | בית ו'> נקודות |
| --- | --- | --- | --- | --- | --- | --- | --- | --- |
| תאילנד בנגקוק יונטייד | 6 | 4 | 1 | 1 | 11 | 8 | 3+ | 13 |
| דרום קוריאה ג'ונבוק יונדאי מוטורס | 6 | 4 | 0 | 2 | 12 | 9 | 3+ | 12 |
| סינגפור ליאון סיטי סאילורס | 6 | 2 | 0 | 4 | 5 | 9 | 4- | 6 |
| הונג קונג קיצ'י | 6 | 1 | 1 | 4 | 7 | 9 | 2- | 4 |
| בית ז'> קבוצה | בית ז'> משחקים | בית ז'> ניצחונות | בית ז'> תיקו | בית ז'> הפסדים | בית ז'> שערי זכות | בית ז'> שערי חובה | בית ז'> הפרש שערים | בית ז'> נקודות |
| --- | --- | --- | --- | --- | --- | --- | --- | --- |
| יפןיוקוהמה פ. מרינוס | 6 | 4 | 0 | 2 | 12 | 7 | 5+ | 12 |
| הרפובליקה העממית של סין שאנדונג טאישאן | 6 | 4 | 0 | 2 | 14 | 7 | 7+ | 12 |
| דרום קוריאה אינצ'און יונייטד | 6 | 4 | 0 | 2 | 14 | 9 | 5+ | 12 |
| הפיליפינים קאיה-אילוילו | 6 | 0 | 0 | 6 | 4 | 21 | 17- | 0 |
| בית ח'> קבוצה | בית ח'> משחקים | בית ח'> ניצחונות | בית ח'> תיקו | בית ח'> הפסדים | בית ח'> שערי זכות | בית ח'> שערי חובה | בית ח'> הפרש שערים | בית ח'> נקודות |
| --- | --- | --- | --- | --- | --- | --- | --- | --- |
| יפןונטפורט קופו | 6 | 3 | 2 | 1 | 11 | 8 | 3+ | 11 |
| אוסטרליהמלבורן סיטי | 6 | 2 | 3 | 1 | 8 | 6 | 2+ | 9 |
| הרפובליקה העממית של סין ג'ג'יאנג | 6 | 2 | 1 | 3 | 9 | 13 | 4- | 7 |
| תאילנדבורירם יונייטד | 6 | 2 | 0 | 4 | 9 | 10 | 1- | 6 |
| בית ט'> קבוצה | בית ט'> משחקים | בית ט'> ניצחונות | בית ט'> תיקו | בית ט'> הפסדים | בית ט'> שערי זכות | בית ט'> שערי חובה | בית ט'> הפרש שערים | בית ט'> נקודות |
| --- | --- | --- | --- | --- | --- | --- | --- | --- |
| יפןקאווסקי פרונטאל | 6 | 5 | 1 | 0 | 17 | 6 | 11+ | 16 |
| דרום קוריאה אולסן יונדאי | 6 | 3 | 1 | 2 | 12 | 8 | 4+ | 10 |
| מלזיה ג'והור דרול תעזים | 6 | 3 | 0 | 3 | 11 | 13 | 2- | 9 |
| תאילנד BG פאטום יונייטד | 6 | 0 | 0 | 6 | 9 | 22 | 13- | 0 |
| בית י'> קבוצה | בית י'> משחקים | בית י'> ניצחונות | בית י'> תיקו | בית י'> הפסדים | בית י'> שערי זכות | בית י'> שערי חובה | בית י'> הפרש שערים | בית י'> נקודות |
| --- | --- | --- | --- | --- | --- | --- | --- | --- |
| דרום קוריאהפוהאנג סטילרס | 6 | 5 | 1 | 0 | 14 | 5 | 9+ | 16 |
| יפן אוראווה רד דיימונדס | 6 | 2 | 1 | 3 | 12 | 9 | 3+ | 7 |
| וייטנאם האנוי | 6 | 2 | 0 | 4 | 7 | 16 | 9- | 6 |
| הרפובליקה העממית של סין ווהאן טרי טאונס | 6 | 1 | 2 | 3 | 8 | 11 | 3- | 5 |
שלב הנוקאאוט

בשלב הנוקאאוט לקחו חלק 16 המועדונים שהעפילו משלב הבתים ששחקו בשיטת בית-חוץ. המועדונים פוצלו לשני אזורים, מזרח אסיה ומערב אסיה ומנצחות בחצאי הגמר של כל אזור התמודדו בגמר.
שלב הנוקאאוט > שמינית הגמר > שמינית גמר המערב

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| אוזבקיסטן נאסף קרשי | אל-עין ניצחה 2-1 בסיכום שני המשחקים. | איחוד האמירויות הערביות אל-עין | 0-0 | 2-1 |
| ערב הסעודית אל-פאיה | אל-נאסר ניצחה 3-0 בסיכום שני המשחקים. | ערב הסעודית אל-נאסר | 1-0 | 2-0 |
| איראן ספאהאן | אל-הילאל ניצחה 2-1 בסיכום שני המשחקים. | ערב הסעודית אל-הילאל | 0-0 | 2-1 |
| אוזבקיסטן נאבאור | אל-איתיחאד ניצחה 2-1 בסיכום שני המשחקים. | ערב הסעודית אל-איתיחאד | 0-0 | 2-1 |
שלב הנוקאאוט > שמינית הגמר > שמינית גמר המזרח

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| דרום קוריאה ג'ונבוק יונדאי מוטורס | ג'ונבוק מוטורס ניצחה 1-3 בסיכום שני המשחקים. | דרום קוריאה פוהאנג סטילרס | 0-2 | 1'1 |
| דרום קוריאה אולסן יונדאי | אולסן יונדאי ניצחה 1-5 בסיכום שני המשחקים | יפן ונטפורט קופו | 0-3 | 1-2 |
| הרפובליקה העממית של סין שאנדונג טאישאן | שאנדונג טאישאן ניצחה 5-6 בסיכום שני המשחקים. | יפן קאווסקי פרונטאל | 3-2 | 2-4 |
| תאילנד בנגקוק יונטייד | יוקוהמה ניצחה 3-2 לאחר הארכה בסיכום שני המשחקים. | יפן יוקוהמה פ. מרינוס | 2-2 | 1-0 |
שלב הנוקאאוט > רבע הגמר > רבע גמר המערב

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| ערב הסעודית אל-נאסר | אל-עין ניצחה 3–1 (בפנדלים) בסיכום שני המשחקים. | איחוד האמירויות הערביות אל-עין | 1-0 | 3-4 |
| ערב הסעודית אל-הילאל | אל-הילאל ניצחה 0-4 בסיכום שני המשחקים. | ערב הסעודית אל-איתיחאד | 0-2 | 0-2 |
שלב הנוקאאוט > רבע הגמר > רבע גמר המזרח

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| דרום קוריאה אולסן יונדאי | אולסן יונדאי ניצחה 1-2 בסיכום שני המשחקים | דרום קוריאה ג'ונבוק יונדאי מוטורס | 1-1 | 0-1 |
| הרפובליקה העממית של סין שאנדונג טאישאן | יוקוהמה פ. מרינוס ניצחה 1-3 בסיכום שני המשחקים. | יפן יוקוהמה פ. מרינוס | 2-1 | 1-0 |
שלב הנוקאאוט > חצי הגמר > חצי גמר המערב

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| ערב הסעודית אל-הילאל | אל-עין ניצחה 5–4  בסיכום שני המשחקים. | איחוד האמירויות הערביות אל-עין | 4-2 | 1-2 |